**Raymond Chan Chi-cheun** (kiin.: 陳志全; Jyutping: *Can4 Zi3 cyun4*; pinyin: *Chén Zhìquán*, s. 16. huhtikuuta 1972) on hongkongilainen radiojuontaja ja poliitikko. Politiikassa hän on keskittynyt kaupungin HLBT-oikeuksiin. Vaikka hän ei ole joutunut vaikeuksiin Manner-Kiinan kanssa tämän takia, häntä pidetään silmällä demokratia-myönteisten mielipiteidensä takia.

Hän edustaa lokalistista People Power -puoluetta.

Tausta ja yksityiselämä
-----------------------

Chan syntyi vuonna 1972 Hongkongissa. Hänellä on sukutaustaa Manner-Kiinan puolella Guangzhoussa. Lukionsa hän on suorittanut Hong Kong Charity School English Secondary School -koulussa. Hän on opiskellut sosiologiaa Hongkongin kiinalaisessa yliopistossa vuonna 1994..

Ollessaan 18-vuotias lukiolainen Chan tiedosti olevansa homoseksuaali. Pian tämän jälkeen hän alkoi seurustella. Julkisesti hän tuli ulos kaapista vasta syyskuussa 2012 tultuaan valituksi Hongkongin lainsäädäntöneuvostoon (LegCo).

1990-luvulla Chan aloitti CRHK-radioasemalla raportoimalla kaupungin liikennetilanteesta. Vuonna 2000 hän siirtyi Metro Entertainment -lehdelle.

Uskonnolliselta vakaumukseltaan Chan on buddhalainen ja on ollut hetkellisesti munkkina japanilaisessa temppelissä alkuvuodesta 2009.

Poliittinen ura
---------------

Chan valittiin Hongkongin lainsäädäntöneuvostoon ensimmäisen kerran vuonna 2012. Hän sai vaaleissa yli 38 000 ääntä ja oli Hongkongin ensimmäinen avoimesti homoseksuaali parlamentaarikko. Chanin tärkeimpiä teemoja olivat seksuaaliseen suuntautumiseen perustuvan syrjinnän kieltäminen ja kaupungin avioliittolakien uudistaminen.. Vuoden 2016 vaaleissa Chan valittiin uudelleen 45 993 äänellä.

Heinäkuussa 2020 Hongkongin ammattiliittojen LegCo-edustaja Kwok Wai-keung kävi Chan kimppuun ja nimitteli tätä. Kwok pyrki myöhemmin mustamaalaamaan Chania kutsumalla tätä "herra krysanteemiksi", joka on kantoninkielinen eufemismi anukselle, ja väittämällä Chanin kannattavan Hongkongin itsenäisyyttä. Chan kutsui tätä roistomaiseksi ja sai kerättyä joukkorahoituksen kautta 100 000 HK$ haastaakseen Kwokin oikeuteen..

Syyskuussa 2020 Hongkongin hallintojohtaja Carrie Lam ilmoitti siirtävänsä loppuvuodeksi kaavailtuja LegCo-vaaleja vuodella. Virallisen selityksen mukaan syynä oli koronaviruspandemia. Chan erosi yhdessä muiden demokratia-myönteisten LegCo-edustajien kanssa protestina vaalien siirtämiselle. Pian tämän jälkeen Chan pidätettiin kansallisen turvallisuuden lain rikkomisesta..

Toukokuun alussa vuonna 2021 Chan ilmoitti vankilasta käsin jättävänsä PP-puolueen puheenjohtajuuden ja politiikan ylipäänsä.

Lähteet
-------

1. ↑  Gallagher, John: Beijing’s crackdown on pro-democracy lawmakers includes two LGBTQ rights leaders *LGBTQ Nation*.  22.4.2021. Viitattu 27.8.2021. (englanniksi)
2. 1 2  Former Hong Kong lawmaker Raymond Chan announces he is quitting politics *South China Morning Post*.  2.5.2021. Viitattu 27.8.2021. (englanniksi)
3. 1 2  陳志全 *新傳網*. Viitattu 27.8.2021. (englanniksi)
4. ↑  Hong Kong legislator hailed for coming out as gay *South China Morning Post*.  Invalid Date. Viitattu 27.8.2021. (englanniksi)
5. ↑  珠 海 新 聞 *jcchuhainews.chuhai.edu.hk*. Viitattu 27.8.2021.
6. ↑  Gay lawmaker makes rights pledge *The Standard*.  12.9.2012.  Arkistoitu 2014. Viitattu 29.8.2021. (englanniksi)
7. ↑  Yiu, Derek: Hong Kong sees its first out gay politician *Gay Star News*.  11.9.2012.  Arkistoitu 12.4.2019. Viitattu 27.8.2021. (englanniksi)
8. ↑  2016 Legislative Council Election - Election Result *www.elections.gov.hk*. Viitattu 27.8.2021.
9. ↑  Wong, Rachel: 'Thug-like': Hong Kong democrat Ray Chan hits back against pro-Beijing lawmaker's homophobic slur *Hong Kong Free Press*.  29.7.2020. Viitattu 27.8.2021. (englanniksi)
10. ↑  Democracy Activists on Trial *Hong Kong Watch*. Viitattu 27.8.2021. (englanniksi)